**2021. évi Pályázati felhívás
 innovatív ötletek támogatására
PTE Proof of Concept (PoC) alapból**

**(PoC IDEA)**

1. **Az alap célja**

A Pécsi Tudományegyetem célja, hogy az oktatás, valamint a tudományos tevékenység mellett a régió és az ország meghatározó kutatás-fejlesztési és innovációs központja is legyen.

A Pécsi Tudományegyetem kiemelt fontosságot tulajdonít az egyetemen létrejövő szellemi termékek gazdasági hasznosításának. Ehhez kapcsolódóan kívánja létrehozni a szellemi termékek piacra juttatását, hasznosítását megkönnyítő PTE PoC (Proof of Concept) Alapot. Az alap elsődleges célja az innovációt megalapozó koncepció validálása és piacképes termék fejlesztésének megalapozása.

1. **Az alap forrása**

Az alap forrását a 2020-2021 a TKP 2020 – Intézményi Kiválóság Alprogram (TKP2020-IKA) keretéből kívánjuk biztosítani. Támogatni tervezett pályázatok száma: 5-8 db.

1. **Az támogatás indokoltsága**

Az egyetemen folyó kutatási tevékenység eredményeként létrejövő innovatív ötletek jellemzően nem jellemezhetőek azzal a technológia-fejlettségi szinttel, ahol üzleti hasznosíthatóságuk, piaci potenciáljuk bizonyítottá válhat, sőt szellemi termékként történő befogadásuknak komoly gátat szab az alacsony technológiai érettség.

Ezt a fejlesztési lépést a külső partnerek – vállalati együttműködők, befektetők – még nem, az alapkutatási – zömmel pályázati – programok már nem finanszírozzák, miközben a szellemi termék piacra vitelét, értékesítését legtöbbször ellehetetleníti a magas üzleti kockázat. A tapasztalható finanszírozási rés, a hasznosíthatósághoz szükséges célirányos fejlesztések, bizonyítások pénzügyi hátterét leghatékonyabban egy e céllal létrehozott, önálló pénzügyi alappal lehet megvalósítani.

1. **A program keretében támogatható tevékenységek**

(1.) Ötletvalidációhoz kapcsolódó költségek, piackutatás;

(2.) Proof of Concept (igazoló) kísérletek végzése; ehhez kapcsolódó bérköltségek, anyagbeszerzés

(3.) Prototípus-fejlesztés;

(4.) Külső szakértők megbízása üzleti-hasznosítási modell kidolgozására, piacelemzésre, piacfókuszálásra;

(5.) Külső szolgáltatások igénybevétele (pl. szoftverfejlesztés, rapid prototyping, analitikai szolgáltatások stb.);

1. **Elszámolható költségek**

Személyi jellegű költségek

* többletfeladat keretében bér jellegű költség és járuléka
* megbízási szerződés keretében bér jellegű költség és járuléka

Dologi költségek

* szakértői szolgáltatások költsége, szellemi tevékenység költségei, szakértői díjak
* regisztrációs díj, úti- és szállás költség
* piacra jutást segítő szolgáltatások igénybevétele
* kutatási anyag- és fogyóeszköz beszerzés

Beruházások

* prototípus fejlesztés költségei
1. **Nem elszámolható költségek**

Személyi jellegű költségek

* A pályázatot benyújtó egyetemi polgár nem kaphat személyi jellegű támogatást.

Beruházások

* Informatikai eszköz beszerzése jelen pályázat keretei között nem lehetséges!
1. **A pályázat lebonyolítása**

(1.) A pályázatok benyújtása egy szakaszban történik. A pályázatok érkeztetését és nyilvántartását, illetve a pályázók értesítését a Kancellária Kutatáshasznosítási és Technológia-transzfer Főosztály (KTTF) végzi.

(2.) A pályázat részvétel feltétele: a pályázati Ötletjavaslat benyújtása (jelen kiírás 1. sz. melléklet). Az Ötletjavaslatot a KTTF részére kell benyújtani. A jelentkezők a beküldést követően két munkanapon belül visszaigazolást kapnak a projektjavaslatok befogadásáról. Az Ötletjavaslatok az e-mail-en történő visszaigazolást követően válnak befogadottá.

(3.) Az ötletjavaslatokról szóló támogatásról a döntéseket az Intézményi Kiválóság Alprogram szakmai vezetői hozzák meg. A pályázatok benyújtási határideje: **2021. április 18.**

(5.) A Támogatás összege 2-5 millió forint. A projektek időtartama legfeljebb 5 hónap.

(6.) Elvárt eredmény az innovatív ötlet alkalmassá tétele az alábbiak valamelyikére:

* Az ötleten alapuló, a PTE felé bejelentett szellemi alkotás (találmány, szerzői mű, szoftver, know-how, design)
* A technológia továbbfejlesztéséhez szükséges külső források bevonása;
* Ipari partner részére kiajánlásra alkalmas technológiai ajánlat, K+F+I szolgáltatás;
* Külső partner számára hasznosításba adás;
* A technológiát hasznosító spin-off vállalkozás indítása.

(7.) A KTTF a tervezett eredmények eléréséhez minden projekthez mentort biztosít, aki tanácsadási, üzletfejlesztési tevékenységgel segíti a pályázót.

1. **A támogatás feltételei**

(1.) Csak hasznosítási potenciállal rendelkező kutatási eredményekre épülő projekt támogatható.

(2.) Az Egyetem valamennyi oktatója, kutatója, PhD hallgatója benyújthat pályázatot.

(3.) A projekt alapját képező innovatív ötlet kizárólagosan a pályázók saját ötlete lehet.

(4.) A projekt alapját képező technológia még nem került hasznosításra licencia formájában és licencia-opciós jog sem került alapításra.

(5.) A projekt a proof-of-concept fázist, illetve az innovatív ötlet hasznosíthatóságának demonstrálását célozza meg.

(6.) A projektjavaslat a technológia-, szolgáltatás-, termékfejlesztés soron következő fázisát vagy ezek tesztelését célozza meg.

(7.) A projekt legfeljebb 5 hónapra tervezhető.

(8.) A projekt támogatható összköltsége 2-5 millió forintra tervezhető.

(9.) A pályázó nyilatkozatban vállalja az együttműködést annak érdekében, hogy a megítélt forrás a szabályoknak megfelelő módon és időben elszámolásra kerülhessen, így biztosítva a hatékony felhasználást.

(10.) A pályázati forrás konkrét hasznosulásának bemutatására a pályázó köteles egy min. 3000 karakter terjedelmű, írásbeli záróbeszámolót leadni a projekt lezárultával a PTE KTTF részére.

(11.) A pályázó nyilatkozatban vállalja az együttműködést a PTE KTTF-fel, felkérésére bemutatja a fejlesztését harmadik fél számára, részt vesz a PTE KTTF által szervezett vagy a PTE KTTF által javasolt szakmai rendezvényeken.

(12.) Amennyiben a pályázó nem tudja teljesíteni jelen pályázat felhasználási és teljesítési feltételeit, illetve nem tud elszámolni a megnyert támogatással automatikusan kizárásra kerül a PTE belső pályázatai köréből.

**A pályázatok benyújtása**

(1.) A pályázati Ötletjavaslat csak a jelen felhívás *1. sz. mellékletét* képező, illetve a www.innovacio.pte.hu oldalról letölthető hivatalos adatlapon nyújtható be. Az adatlaphoz csatolni kell a jelen kiírás *2 sz. mellékletében* található Pályázói nyilatkozatot.

(2.) A pályázati Ötletjavaslatot elektronikusan kérjük benyújtani az alábbi címre: czibok.balazs@pte.hu .

**1. sz melléklet**

**ADATLAP - PTE PoC IDEA Ötletjavaslat elkészítéséhez**

**I.PÁLYÁZÓ ADATAI**

|  |  |
| --- | --- |
| **Pályázó neve:** |  |
| **Kutatócsoport megnevezése:** |  |
| **Kar:** |  |
| **Intézmény, tanszék:** |  |

**II. AZ ÖTLET BEMUTATÁSA**

**II/1. Az ötlet címe:**

|  |
| --- |
|  |

**II/2. Az ötlet leírása (a megoldandót probléma, a megoldás és az újdonságtartalmat alátámasztó tények bemutatása – maximum 2000 karakter):**

|  |
| --- |
|  |

**II/3. Az ötlet hasznosítási lehetőségeinek bemutatása (maximum 500 karakter):**

|  |
| --- |
|  |

**II/4. Az ötlet fejlesztési igénye és annak indokoltsága (maximum 1000 karakter):**

|  |
| --- |
|  |

**II/5. A pályázat várt eredménye (maximum 500 karakter):**

|  |
| --- |
|  |

**III. A PÁLYÁZAT KERETÉBEN TERVEZETT TEVÉKENYSÉGEK**

|  |  |  |  |  |
| --- | --- | --- | --- | --- |
|  | **Megnevezés***(lásd felhívás IV. pont)* | **Leírás** *(Tevékenység rövid leírása, indoklása)* | **Eredmény** | **Tervezett költség** |
| 1. |  |  |  |  |
| 2. |  |  |  |  |

*A tevékenységek száma nem korlátozott, a táblázat szükség szerint bővíthető.*

**2. sz melléklet**

**Pályázói nyilatkozat**

Alulírott ………………………………………………, ezúton nyilatkozom, hogy az általam Proof of Concept alapra benyújtott pályázati ötletem kapcsán vállalom az innovatív ötlet fejlesztésével járó feladatokat, a benyújtott ötlet fejlesztése során, illetve az fejlesztés eredményének hasznosításakor együttműködök a PTE Kancellária Kutatáshasznosítási és Technológia-transzfer Főosztály (továbbiakban KTTF) munkatársaival.

Az együttműködés során:

* a pályázat eredményeképpen létrejövő szellemi alkotást a pályázat záróbeszámolójának benyújtásával egyidejűleg a KTTF útján, az erre rendszeresített bejelentőlapon benyújtom a PTE felé;
* az ötlethez/termékhez kapcsolódó publikációs tevékenységet csak a KTTF hozzájárulása után valósítok meg,
* harmadik fél számára az ötletről/termékről csak a KTTF tájékoztatását követően, a KTTF jóváhagyásával adok/tartok tájékoztatást,
* vállalom a részvételt az ötlet/termék hasznosításához kapcsolódó megbeszéléseken, egyeztetéseken, technológiai bemutatókon, konferenciákon.

*Kelt: Pécs, …………………………..*

**………………………………………………..**